शंकरदेव क्याम्पसमा उनको पढाइ पनि एमबीएस पहिलो सेमेस्टरमा पुगेको छ । २२ वर्षीय उनी पुख्र्यौली पेसामा जति मिहिनेत गर्छन्, पढाइमा पनि उत्तिकै ध्यान दिन्छन् । उनी बिहान ४ देखि ७ बजेसम्म ट्युसन पढाउँछन् । बिहान ७ देखि साँझ ७ बजेसम्म कलंकीमा ल्यान्डमार्क ट्रेनिङ एन्ड डेभलपमेन्ट सेन्टरद्वारा सञ्चालित ‘हाम्रो नेपाली सैलुनमा’ कैंची चलाउँछन् । फेरि साँझ ७ देखि १० बजेसम्म मामाको सीतापाइलास्थित सैलुनमा काम गर्न पुग्छन् । ‘घरमा आफंै पढेर परीक्षा दिने योजनामा छु,’ उनले भने ।
